钦定古今图书集成/历象汇编/庶征典/第177卷 > 《黄龙再见赋》〈有序〉前人
## 钦定古今图书集成/历象汇编/庶征典/第177卷 > 《黄龙再见赋》〈有序〉前人

“景龙三年六月十五日，黄龙再见于牛山。” 天意汲汲于圣人。

“龙之见也，春分而登于天；龙之潜也，秋分而入于川。
假崇山而再见，应元圣而通元。”蜿蜒孤蟠，云雾四发。
目中精耀，辉飞列缺之火；颔下珠悬，色夺蟾蜍之月。
方将游彼池囿，岂徒止于郊野。非同上天之五蛇，有
异渡江之一马。孙权象之而置于军中，魏帝范之而
在于殿下。永言于此，我异是宜。秦王之梦，立乎鄜畤；
汉后之时，见于《成纪》。彼皆一至，此则重光。采色炫燿，
文明焜煌。错甲镂鳞，既以来乎字；分官纪号，可以表
其祥。超紫凤于丹穴，越青鸾于女床。龙德相成而无
悔，天家久久而蕃昌。